නිතිඥවරයෙක් වන උණවටුන තොටවත්තගේ අරුණ ලක් සිරි විසින් තවත් පෙත්සමක් ඉදිරිපත් කර තිබිණි.අගවිනිසුරු මොහාන් පීරිස්, කේ.ශ්‍රි පවන්, රෝහිනි මාරසිංහ යන ශ්‍රේෂ්ඨාධිකරණ විනිසුරු මඩුල්ල ඉදිරියෙහි මේ පෙත්සම් කැඳවන ලදි.පෙත්සමෙහි වගඋත්තරකරුවන් ලෙස දෙමළ ජාතික සන්ධානයෙහි නායකවරයා, ලේකම්වරයා, සහ මැතිවරණ කොමසාරිස්වරයා නම් කරණු ලැබ සිටිති.ඊයේ (14) මේ පෙත්සම කැඳවූ අවස්ථාවේදි වගඋත්තරකරුවන් වෙනුවෙන් පෙනී සිටි නීතිඥ එම්.ඒ. සුමන්තිරම් මහතා මේ පෙත්සම් ලබන ඔක්තෝබර් මස 23 වැනිදා කැඳවීමට නියම කර ඇතැත් එදිනට පංච පුද්ගල ශ්‍රේෂ්ඨාධිකරණ විනිසුරු මඩුල්ල ක් ඉදිරියෙහි විභාග වන නඩුවක් වෙනුවෙන් පෙනී සිටිමට ඇති බැවින් මෙම පෙත්සම් 30 වැනිදාට කැඳවන ලෙස ඉල්ලා සිටියේය.පෙත්සම්කාර පාර්ශවය ඊට විරෝධතාවක් පළ කළේ නැත.ඒඅනුව කරුණු සලකා බැලූ ශ්‍රේෂ්ඨාධිකරණය , පෙත්සම් ඔක්තෝබර් මස 30 වැනිදා කැඳවීමට නියම කළ අතර ඒ සම්බන්ධ නොතිසි ශ්‍රේෂ්ඨාධිකරණ ලේඛකාධිකාරීවරිය හරහා වගඋත්තරකරුවන් වෙත යවන ලෙස නියෝග කෙළේ ය‍.උතුරු පළාත් සභා මැතිවරණයට අදාළව දෙමළ ජාතික සන්ධානය ඉදිරිපත් කළ ප්‍රතිපත්ති ප්‍රකාශය ආණ්ඩු ක්‍රම ව්‍යවස්ථාවට පටහැනි ද යන්න සොයා බලන ලෙස මේ පෙත්සම් මඟින් අධිකරණයෙන් ඉල්ලා තිබිණි.